b"\n_START_ARTICLE_\nMarcel Aubert\n_START_SECTION_\nBiografia\n_START_PARAGRAPH_\nFill d'un arquitecte, que va faltar quan nom\xc3\xa9s en tenia set anys, segueix els seus estudis al Lyc\xc3\xa9e Condorcet i a l'\xc3\x89cole des Chartes, on va escriure una tesi sobre la Catedral de Senlis, a l'Oise, en 1907._NEWLINE_Va entrar a treballar al departament de publicacions de la Biblioteca Nacional de Fran\xc3\xa7a el 1909, i com a bibliotecari assistent el 1911, c\xc3\xa0rrec que ocupa fins a 1919, inclosos tres anys de captivitat a Alemanya._NEWLINE_El 1920, Aubert es trasllada al m\xc3\xb3n dels museus, sent assistent de Paul Vitry al Louvre, en el departament d'Escultura Medieval, Renaixentista i Moderna. Va succeir Vitry com a restaurador en cap i prompte va ser nomenat restaurador dels Museus Nacionals, treball que va mantindre fins a la seua jubilaci\xc3\xb3 el 1955._NEWLINE_Va combinar aquesta tasca amb l'acad\xc3\xa8mica i divulgativa. El 1924 es fa c\xc3\xa0rrec de la c\xc3\xa0tedra d'Arqueologia Medieval a la seua antiga \xc3\x89cole des Chartes, posici\xc3\xb3 en la qual roman tres d\xc3\xa8cades. tamb\xc3\xa9 va ensenyar a l'\xc3\x89cole du Louvre com a professor associat d'Arts Ind\xc3\xbastrials (1921-1924) i d'Escultura (1940-1949). Tamb\xc3\xa9 va ocupar c\xc3\xa0tedres a l'Escola Nacional Superior de Belles Arts: Arquitectura Francesa (1929-1934) i Arqueologia Medieval (des de 1937)._NEWLINE_Aubert va treballar sobretot en el camp de l'arquitectura medieval, per\xc3\xb2 tamb\xc3\xa9 va estar interessat en l'escultura. Va mostrar que l'evoluci\xc3\xb3 de l'arquitectura no nom\xc3\xa9s \xc3\xa9s una conseq\xc3\xbc\xc3\xa8ncia dels gustos de l'\xc3\xa8poca, sin\xc3\xb3 tamb\xc3\xa9 de l'ensenyament de les t\xc3\xa8cniques._NEWLINE_Marcel Aubert va ser triat a l'Acad\xc3\xa9mie des Inscriptions et Belles-lettres (Humanitats) el 1934."